 Ugu horayn Faysal Oo Warbaahinta Shalay kula hadlay Xafiiskiisa Hargeysa ayaa waxa uu yidhi Markii aanu aragnay inaanu Madaxweynuhu aanu talo qaadanayn, oo Saddexda Xisbi markaanu ugu tagnay ee aanu la qadaynay, ee aanu la qayilnay, Wax Allaale wixii aanu u sheegnay midna aanu ka bixin, waxaanu aragnay oo aanu soo jeedinay oo runtiina ah haddii ay shaqayn waayaan Hayaddihii aanu samaynay oo asxaabtii shaqayn waydo oo doorasho dhici waydo in lagama maarmaan noqon doonto in shir Wadatashi qaran la sameeyo, oo markaa dalka la badbaadiyo ayaanu doonaynaa, maantana waan ognahay dalkeenii halka uu marayo, Gudaheeniina waad aragtaan, waxaa hoos u dhacay amnigii, Baabuurtii ayaa la dhacayaa, Dhalinyartii ayaa wax kufsanaysa oo Baabuurtii wadooyinka isku taagaysa, booliiskeenii oo aan lacag qaadan oo aan tababarna lahayn,magaaladii milyan iyo badh ayaa ku nool,hawlo badan ayaa inoo yaala. 